Ympäristölupailmoitus

Rantasalo Kaisa

Koskenmäentie 59 B

61710 Pentinmäki

Liite 1

1. Yleiskuvaus toiminnasta

Tilalla harjoitetaan maidontuotantoa. Tilalla on lupa tällä hetkellä 60 lypsylehmälle, 40 hieholle ja 20:lle vasikalle.

Lupaa haetaan 164 lypsylehmälle, 35 yli 12 kk:n ikäiselle hieholle, 30 6-12 kk:n ikäiselle hieholle ja 39 alle 6 kk:n ikäiselle vasikalle. Sonnivasikat myydään terninä eteenpäin.

Laajennus toteutetaan rakentamalla uusi pihattonavetta nykyisen tuotantorakennuksen läheisyyteen. Lehmät lypsetään kahdella robotilla. Nykyinen pihattonavetta jää hiehokäyttöön. Lisäksi osa umpilehmistä on kylmäpihatossa.

Uuteen pihattonavettaan tulee avokourut. Lanta käsitellään lietteenä. Laajennuksen yhteydessä rakennetaankin 3000 m3 kokoinen lietesäiliö tilakeskukseen nykyisten lietesäiliöiden välittömään läheisyyteen. Katteena on luonnollinen kuorettuma.

Kuivalanta varastoidaan vuokralantalassa. Kuivalantaa muodostuu poikimakarsinasta. Poikimakarsina tyhjennetään n. 1 kerran vuodessa.

Hiehonavetan lanta käsitellään pääosin lietteenä. Kuivalantaa tulee juottovasikoiden

kestokuivikepohjaisista ryhmäkarsinoista ja yksilökarsinoista. Ryhmäkarsinat tyhjennetään n. 4

kertaa vuodessa ja yksilökarsinat tyhjennetään kuukausittain. Kuivikkeena käytetään olkea ja

turvetta. Kylmäpihatossa (jota on tähän asti käytetty nuorkarjalle) on umpilehmille kestokuivikepohja, jotka tyhjennetään kerran vuodessa.

Lietelannan levitys hoidetaan itse vuokrakalustolla, jossa on multauslaitteet. Kuivalannan levittää

urakoitsija, jolla on tarkkuuslevitin. Pesu- ja jätevedet johdetaan lietesäiliöön.

Tuotantorakennusten ilmanvaihto toimii luonnollisesti. Tuloilma tulee seinältä ja poistoilma

ohjautuu ulos katolla olevien hormien kautta.

Tilan säilörehut tehdään pyöröpaaleihin urakoitsijan toimesta. Paaleja varastoidaan pääosin

peltolohkoilla. Säilörehun teossa käytetään happopohjaisia säilöntäaineita. Paalit avataan kiinteäpohjaisella alueella, josta mahdolliset puristenestevalumat voidaan kerätä talteen.

Tilan kaikilla eläimillä on laidunnusmahdollisuus ja kesäaikaan eläimet saavat vapaasti liikkua laitumen ja navettojen välillä. Iltojen pimetessä laidunnus rajoittuu valoisaan aikaan.